hotchpotch/miracl-hf-unified huggingface dataset:
พระแม่มนสาเทวี
พระแม่มนสาเทวี เทวีแห่งอสรพิษ พระธิดาของพระศิวะกับพระแม่คงคา มีตาที่ 3 เหมือนพระศิวะ โดยพระองค์นั้นเป็นเทพแห่งงูและนาค ซึ่งพระแม่นั้นมีเทวลักษณะเป็นเทพธิดางดงามและมักจะมีงูพันตามตัว ที่คอ ที่แขนเป็นต้น พระแม่ทรงมีพาหนะเป็นห่านขาว บางตำนานกล่าวว่าพระแม่มนสาเทวี กับ พระยามีหรือยมุนา บุตรีแห่งพระศิวะกับพระแม่คงคาเป็นองค์เดียวกัน
พระแม่มนสามีเรื่องเล่าการกำเนิดหลายตำนานเช่น บางตำนานว่าเป็นธิดาของพระศิวะโดยมิได้กล่าวว่ากับพระชายาองค์ใด อีกตำนานก็ว่าเป็นพระบุตรีแห่งฤษีกัศยปะเทพบิดรกับพระแม่กัทรุ (มารดาแห่งนาค) พระแม่จึงเท่ากับเป็นพระน้องนางแห่งอนันตนาคราชและนาคต่างๆ 
พระแม่มนสาเป็นพระชายาแห่งฤษีนามว่า"ชรัศการุ" และทรงมีพระโอรสนามว่า "อาศติกะ"
พระแม่มนสาทรงลงจากเขาไกรลาสซึ่งเป็นที่ประทับแห่งพระศิวะผู้เป็นพระบิดา บางตำนานหาว่าทรงไม่ถูกกับพระแม่อุมาเทวี แต่บางตำนานว่าพระแม่มนสาทรงต้องการเป็นที่เคารพบูชาโดยมีพระศิวะเป็นบุคคลตัวอย่าง พระแม่ทรงลงมาบำเพ็ญเพียร มนุษย์ก็ทำการสักการบูชาพระแม่ เว้นแต่เจ้าชายแห่งเมืองจำปากะที่ไม่ยอมนับถือพระแม่มนสา จนพระแม่มนสาตามมาราวีต่างๆนานาเช่น ฆ่าพระโอรสของเจ้าชายเพื่อให้เจ้าชายวิงวอนและหันมาบูชาพระแม่ แต่ก็ไม่เป็นผลสำเร็จ จนพระแม่ประทานบุตรชายแก่เจ้าชาย นามว่า "ลักษมินทร" พอลักษมินทรเติบโตทรงอภิเษกกับธิดาเศรษฐีนามว่า "เพหุลา" ครั้นถึงงานอภิเษกปรากฏลักษมินทรถูกงูกัดสิ้นพระชนม์ เจ้าสาวผู้เป็นหม้ายก็ทำใจไม่ได้ที่ผู้เป็นสามีด่วนจากไป เพหุลาจึงขอให้ทำแพลอยศพของสามีโดยมีนางนั่งไปด้วย แต่ก็เกิดเรื่องเป็นที่น่าอัศจรรย์ถึงแม้แพจะลอยไปหลายวันหลายคืน ศพของลักษมินทร ก็มิได้เน่าเปื้อยอย่างใด พอแพลอยมาถึงฝั่ง เพหุลาขอความช่วยเหลือจากหญิงสาวคนหนึ่ง หญิงสาวคนนั่นเป็นผู้วิเศษแล้วช่วยชุบชีวิตลักษมินทรขึ้นมา แล้วหญิงสาวก็เฉลยว่าตนคือ พระแม่เนตา และขอให้ทั้งสองบูชาพระแม่มนสาและความเป็นสุขจะเกิดขึ้น พอทั้งคู่กลับบ้าน ลักษมินทรกับเพหุลาก็นับถือพระแม่มนสา และเจ้าชายผู้เป็นบิดาก็ทรงหันมานับถือพระแม่มนสาจนได้ในที่สุด
พระแม่สันโดษี
พระแม่สันโตษี เป็นธิดาของพระพิฆเนศ เป็นผู้ปกปักษ์รักษาสายน้ำซันโตชี ลักษณะเป็นเทพธิดางดงาม มี 4 กร แต่ละกรจะทรงดาบ ทรงตรีศูท ทรงถาดข้าว และกรอีกกรประทานพร 
แต่เดิม พระพิฆเนศไม่มีธิดา มีเพียงแต่พระโอรส 2 พระองค์ กับพระชายา สิทธิและ"พุทธิ" แต่อยู่มาพระโอรสทั้งสอง อยากทำพิธีผูก รัคชิต (เป็นการผูกข้อมือมงคลคล้ายสายสิญจ์บ้านเราโดยผู้ที่ผูกให้ต้องเป็นน้องสาวของผู้ที่ต้องการผูก) พระพิฆเนศวรเลยติดจิตจากพระชายาทั้งสองมาเสกให้กลายเป็นกุมารีน่ารัก นามว่า "ซันโตชี" จากนั้นพระโอรสของพระพิฆเนศวรก็ได้รับการผูกรัคชิตจากพระน้องนางซันโตชีสมพระทัย
มีหญิงสาวชื่อ "สัตวาตี" เป็นผู้มีความศรัทธาต่อพระแม่ซันโตชีมาก เธอจะมานมัสการร้องรำบูชาพระแม่ทุกครั้งที่มายังศาลของพระแม่ จนมีอยู่ในวันบูชาพระแม่ซันโตชี ชายหนุ่มชื่อ "บียู" มาร่วมพิธีด้วย สัตวาตีพบบียูจนเกิดความรักขึ้น จากนั้นต่อมาสัตวาตีก็พบบียูทุกครั้งในวันบูชาพระแม่ซันโตชี จากนั้นสัตวาตีกับบียูก็รักกันและแต่งงานกัน สัตวาตีย้ายไปอยู่บ้านของบียู แต่ก็มิได้ลดละหรือทิ้งความศรัทธาในพระแม่ สัตวาตียังคงสวดมนต์และนมัสการพระแม่ทุกวัน โดยตั้งเป็นศาลที่มีเทวรูปเล็กๆของพระแม่ แต่วันหนึ่งบียูต้องจากสัตวาตีไปทำมาหากินยังต่างเมืองด้วยความดูถูกจากเหล่าพี่ๆ ที่หากว่าตนไม่มีค่าไม่ยอมทำมาหากิน สัตวาตีไม่สบายใจกลัวว่าบียูจัเกิดอันตรายจึงอ้อนวอนให้พระแม่ซันโตชีคุ้มครอง ปรากฏว่าเรือที่บียูโดยสารไปนั่นเกิดล้ม พระแม่ซันโตชีทรงช่วยบียูไปถึงฝั่ง พอบียูฟื้นได้สติก็เดินทางไปจนพบศาลของพระแม่ซันโตชี บียูเห็นชายชราผู้หนึ่งนอนหมดสติอยู่ บียูช่วยจนชายชราผู้นั่นฟื้น ปรากฏว่าชายชราผู้นั่นเป็นมหาเศรษฐี จึงตอบแทนพระคุณของบียูโดยรับบียูเป็นลูกจ้าง ต่อมาบียูทำงานกับเศรษฐีจนชำนาญในการค้า เศรษฐีเห็นว่าบียูเป็นคนหนุ่มไวไฟและขยันจึงยกบุตรสาวให้ ทางฝ่ายสัตวาตีทราบข่าวว่าบียูเรือล้ม สัตวาตีก็โศกเศร้าเสียใจ แต่ก็เชื่อในพระแม่ซันโตชีว่า พระแม่ต้องช่วยบียูให้รอดและต้องกลับมาหาเธอ สัตวาตีถูกเหล่าพระสะใภัรังแกต่างๆนานา แต่สัตวาตีก็อดทน พระแม่ซันโตชีมาหาบียูและเตือนเขาถึงสัตวาตี บียูจึงยึกขึ้นได้ว่าตนเองมีภรรยาที่แสนดีคือสัตวาตีรออยู่ที่บ้าน และพระแม่ซันโตชียังบอกกับเศรษฐีให้ปล่อยบียูไป เศรษฐีจึงมอบเงินทองที่เป็นค่าน้ำพักน้ำแรงของบียูและแบ่งสมบัติบางส่วนให้ บียูเดินทางกลับมาบ้าน สัตวาตีก็ดีใจยิ่งนัก สัตวาตีกับบียูก็ได้อยู่ด้วยกันอย่างมีความสุขจากการช่วยเหลือจากพระแม่ซันโตชี
กองทัพโปรตุเกส
กองทัพโปรตุเกส () ประกอบด้วยกองทัพเรือ ("Marinha Portuguesa") กองทัพบก ("Exército Português") และกองทัพอากาศ ("Força Aérea Portuguesa")
ประธานาธิบดีเป็นผู้บัญชาการทหารสูงสุดโดยตำแหน่ง ("Comandante Supremo das Forças Armadas") ภายใต้การบริหารจัดการของฝ่ายบริหารผ่านกระทรวงกลาโหม ("Ministério da Defesa Nacional").
กองทัพโปรตุเกส มีหน้าที่ปกป้องในอธิปไตยของชาติ และ ดินแดนโพ้นทะเล รวมถึงภารกิจรักษาสันติภาพของ องค์การสนธิสัญญาป้องกันแอตแลนติกเหนือ,สหภาพยุโรป และ สหประชาชาติ. การปราบปราบโจรสลัดในอ่าวเอเดน, วิกฤตการณ์ในอัฟกานิสถาน, รักษาสันติภาพของติมอร์-เลสเต, เลบานอน, คอซอวอ และ บอสเนียและเฮอร์เซโกวีนา, ภารกิจทางอากาศของ ไอซ์แลนด์ และ กลุ่มประเทศบอลติก. รวมถึงการรักษาความสงบภายในบนหมู่เกาะมาเดรา และ อะโซร์ส.
กองทัพอุรุกวัย
กองทัพอุรุกวัย () ประกอบด้วย กองทัพบก กองทัพเรือและกองทัพอากาศ รัฐธรรมนูญ ได้บัญญัติไว้ดังนี้ ประธานาธิบดี เป็นผู้บัญชาการทหารสูงสุดโดยตำแหน่ง และ ใช้อำนาจผ่านกระทรวงกลาโหม. โดยมีกำลังพลกองประจำการดังนี้ ทหารบก 16.800 นาย; ทหารเรือ 6.000 นาย; และ ทหารอากาศ 3.000 นาย. เดือนกุมภาพันธ์ ค.ศ. 2003, อุรกวัยได้ส่งกำลังพล 2.500 นายเข้าร่วมปฏิบัติการรักษาสันติภาพของสหประชาชาติ. ใน สาธารณรัฐประชาธิปไตยคองโก และ เฮติ. มีกำลังพลประจำการ 85 นาย ร่วมกับ MFO ใน คาบสมุทรไซนาย.
ลีเจียนออฟเมอริต
ลีเจียนออฟเมอริต () เป็นเครื่องอิสริยาภรณ์สหรัฐอเมริกา สถาปนาเมื่อวันที่ 20 กรกฎาคม พ.ศ. 2485
ประธานาธิบดีสหรัฐอเมริกามอบเครื่องอิสริยาภรณ์นี้ให้แก่ทหารในสหรัฐอเมริกาและต่างประเทศ
โรงยิมเนเซียมจังหวัดโอซากะ
โรงยิมเนเซียมจังหวัดโอซากะ (; ; โรมะจิ: "Ōsaka furitsu taiikukaikan") เป็นสนามกีฬาในร่มตั้งอยู่ในย่านนัมบะ นครโอซากะ จังหวัดโอซากะ ประเทศญี่ปุ่น
เปิดทำการครั้งแรกเมื่อปี ค.ศ. 1952 ส่วนอาคารในปัจจุบันสร้างขึ้นในปี ค.ศ. 1987 เป็นสถานที่สำหรับการแข่งขันซูโม่อาชีพ ที่จัดขึ้นในเดือนมีนาคมของทุกปี ความจุของสนามประมาณ 8,000 คน
ต่อมาในเดือนมีนาคม ค.ศ. 2012 ได้ถูกขายต่อให้บริษัทอุปกรณ์กีฬา บีบีสปอร์ตส์ และถูกเปลี่ยนชื่อเป็น บอดีเมคเกอร์โคลอสเซียม (Bodymaker Colosseum; ボディメーカー コロシアム; "Bodimēkā koroshiamu"?) และเปลี่ยนอีกอีกทีเป็น เอดิออนอารีนา หรือ เอดิออนอารีนาโอซากะ (Edion Arena, Edion Arena Osaka; エディオンアリーナ大阪; "Edion Arīna Ōsaka"?) ในเดือนมิถุนายน ค.ศ. 2015 โดนเซ็นสัญญาสามปีกับบริษัท เอดิออนคอร์ปอเรชัน
โอซากะพรีเฟคเทอเรียลยิมเนเซียม เป็นสนามกีฬาที่ใช้สำหรับจัดการแข่งขันกีฬาประเภทศิลปะการต่อสู้โดยเฉพาะ มีหลายการแข่งขันที่จัดขึ้น ณ ที่แห่งนี้ เช่น การชกป้องกันตำแหน่งแชมป์โลกมวยสากลอาชีพในรุ่นฟลายเวต (112 ปอนด์) ของสหพันธ์มวยนานาชาติ (IBF) ระหว่าง อำนาจ เกษตรพัฒนา เจ้าของตำแหน่งชาวไทย กับ คาซูโตะ อิโอกะ ผู้ท้าชิงชาวญี่ปุ่น เมื่อวันที่ 7 พฤษภาคม ค.ศ. 2013
อีกทั้งยังถูกอ้างอิงถึงในวัฒนธรรมร่วมสมัยหลายประการ เช่น เป็นสถานที่ที่ปรากฏในการ์ตูนเรื่อง "Fighting Spirit" (ก้าวแรกสู่สังเวียน; はじめの一歩; "Hajime no Ippo") เป็นต้น
เจมส์ วิลสัน (นักฟุตบอลเกิด พ.ศ. 2538)
เจมส์ วิลสัน () เป็นกองหน้าดาวรุ่งชาว อังกฤษ ปัจจุบันถูกยืมตัวจากสโมสร แมนเชสเตอร์ ยูไนเต็ด เพื่อไปเล่นให้กับ อเบอร์ดีนใน สกอตติชพรีเมียร์ชิป
เจมส์ แอนโทนี วิลสัน เกิดเมื่อวันที่ 1 ธันวาคม ค.ศ. 1995 ที่ สแตฟฟอร์ดเชียร์
วิลสันได้เข้าร่วมทีมเยาวชนของทีมปีศาจแดงตั้งแต่
เด็กและได้รับสัญญาเป็นนักเตะอาชีพในวันเกิดอายุ
ครบ 17 ปี
วิลสันได้รับโอกาสจาก ไรอัน กิกส์ กุนซือรักษาการของทีมให้ประเดิมสนามนัดแรกในนัดที่ทีมพบกับ ฮัลล์ซิตี เมื่อวันที่ 6 พฤษภาคม ค.ศ. 2014 โดยเขาลงเป็นตัวจริงและทำประตูได้ถึง 2 ลูกให้ทีมชนะไป 3-1
ประตูแรกของวิลสันใน ฤดูกาล 2014-15 เกิดขึ้นเมื่อวันที่ 17 มกราคม 2558 ในนัดที่ยูไนเต็ดชนะ ควีนส์พาร์กเรนเจอส์ 2-0 โดยลงมาเป็นสำรองแทน จอนนี่ อีแวนส์ ในนาทีที่ 73 และเขาเป็นผู้ยิงประตูปิดท้ายในช่วงทดเวลาบาดเจ็บ
วอลเลย์บอลหญิงชิงแชมป์สโมสรโลก 2014
วอลเลย์บอลหญิงชิงแชมป์สโมสรโลก 2014 เป็นการแข่งขันชิงแชมป์สโมสรโลกครั้งที่ 8 จัดขึ้น ณ ซูริก, สวิตเซอร์แลนด์ ระหว่างวันที่ 7–11 พฤษภาคม พ.ศ. 2557
ลูสยัวร์เซลฟ์ทูแดนซ์
ลูสยัวร์เซลฟ์ทูแดนซ์ () เป็นเพลงของกลุ่มดนตรีอิเล็กทรอนิกส์ชาวฝรั่งเศส ดาฟต์พังก์ ร้อง featuring จากนักร้อง นักแต่งเพลงชาวอเมริกัน ฟาร์เรลล์ วิลเลียมส์ เพลงนี้ถูกแต่งโดย ดาฟต์พังก์ ,วิลเลียมส์ และนักดนตรีชาวอเมริกัน ไนล์ ร็อดเจอร์ส สมาชิกกลุ่มดิสโก้ ชีก สำหรับสตูดิโออัลบั้มที่ 4 "Random Access Memories" ปรากฏเป็นแทร็คที่หกในอัลบั้ม
เพลงที่ได้รับกระจายไปยังสถานีวิทยุซิงเกิลที่สองจากอัลบั้มในวันที่ 13 สิงหาคม ค.ศ. 2013 ตามด้วยซิงเกิลฮิตทั่วโลก "Get Lucky" ก่อนที่จะมีการเปิดตัว "Lose Yourself to Dance" ชาร์ตในประเทศต่างๆ รวมถึงฝรั่งเศส, สวีเดน, สวิตเซอร์แลนด์ และสหราชอาณาจักร ในสหราชอาณาจักร เพลงได้เข้าร่วมรายการเล่นเพลงของ BBC Radio 1 ,BBC Radio 2 ซิงเกิลนี้ติดอันดับที่ 49 ของชาร์ตซิงเกิลแห่งสหราชอาณาจักร
รันเดวิลรัน (เพลงเกิลส์เจเนอเรชัน)
รันเดวิลรัน () เป็นเพลงเกาหลีของเกิร์ลกรุปชาวเกาหลีใต้ เกิลส์เจเนอเรชัน เป็นซิงเกิลนำโฉมหน้าของอัลบั้ม โอ! (2010)
พี่น้องวาชอวสกี
แลร์รี่ วาชอวสกี (Laurence "Larry" Wachowski) และ แอนดี้ วาชอวสกี (Andrew Paul "Andy" Wachowski) หรือที่รู้จักกันดีในนาม พี่น้องวาชอวสกี (Wachowski Brothers) เป็นผู้กำกับภาพยนตร์ นักเขียนบท และผู้อำนวยการสร้างภาพยนตร์ที่มีชื่อเสียงชาวอเมริกัน
พวกเขาเริ่มเปิดตัวในผลลงานกำกับภาพยนตร์เรื่องแรกคือ Bound หนังแนวเลสเบี้ยนในปี 1996 ก่อนจะมาโด่งดีงเป็นพลุแตกกับหนังไตรภาคอย่าง The Matrix ในปี 1999
แผ่นดินไหวใน พ.ศ. 2557
นี่คือรายการแผ่นดินไหวใน พ.ศ. 2557 ซึ่งจะแสดงเฉพาะแผ่นดินไหวที่มีขนาดตั้งแต่ 6 แมกนิจูดขึ้นไป ยกเว้นแผ่นดินไหวนั้นสร้างความเสียหายและ/หรือการบาดเจ็บล้มตาย หรือมีชื่อเสียงด้วยเหตุผลอื่น วันที่ทั้งหมดแสดงรายการตามเวลาสากลเชิงพิกัด
"สังเกตว่าจำนวนแผ่นดินไหวที่ตรวจพบเพิ่มขึ้นนั้นไม่จำเป็นต้องแสดงว่ามีแผ่นดินไหวเพิ่มขึ้นโดยตัวเอง การเพิ่มขึ้นของประชากร การกระจายถิ่นที่อยู่และความก้าวหน้าของเทคโนโลยีตรวจจับแผ่นดินไหวล้วนเป็นปัจจัยให้มีการบันทึกจำนวนแผ่นดินไหวเพิ่มขึ้นตามกาลทั้งสิ้น ตำนานแผ่นดินไหวของสำนักสำรวจธรณีวิทยาสหรัฐอเมริกามีสารสนเทศเพิ่มเติม"
สำหรับประเทศไทย สามารถดูกราฟรายงานแผ่นดินไหวอัตโนมัติได้ที่ สถานีตรวจแผ่นดินไหวอัตโนมัติ สำนักเฝ้าระวังแผ่นดินไหว กรมอุตุนิยมวิทยา และรายงานแผ่นดินไหวภายในประเทศได้ที่ รายงานแผ่นดินไหวภายในประเทศและใกล้เคียง
สำหรับวันที่แน่นอนและการเกิดแผ่นดินไหวสามารถเข้าชมได้ที่ แผนที่แสดงแผ่นดินไหวแบบเรียลไทม์
อดัมแอร์ เที่ยวบินที่ 574
อดัมแอร์ เที่ยวบินที่ 574 เป็นเที่ยวบินโดยสารในประเทศที่ดำเนินการโดยอดัมแอร์ ระหว่างนครสุราบายาและมานาโด ซึ่งตกสู่ช่องแคบมากัสซาร์ใกล้กับเกาะสุลาเวสีเมื่อวันที่ 1 มกราคม 2550
เหรียญสหประชาชาติเกาหลี
เหรียญสหประชาชาติเกาหลี เป็นเครื่องอิสริยาภรณ์ทหาร จัดทำโดยสหประชาชาติเมื่อวันที่ 12 ธันวาคม 1950 โดยมอบเหรียญนี้ให้แก่ทหารในกองทัพเกาหลีใต้และกองทัพต่างชาติที่เข้าร่วมรบในสงครามเกาหลี
เครื่องราชอิสริยาภรณ์แดนเนอโบร
เครื่องราชอิสริยาภรณ์แดนเนอโบร (; ) เป็นเครื่องราชอิสริยาภรณ์เดนมาร์ก สถาปนาเมื่อวันที่ 12 ตุลาคม พ.ศ. 2214
พระมหากษัตริย์หรือพระราชินีแห่งประเทศเดนมาร์กเป็นผู้พระราชทานให้กับพระบรมวงศานุวงศ์ ข้าราชการ ประชาชนชาวเดนมาร์กและชาวต่างประเทศ
วอลเลย์บอลหญิงไทยเดนมาร์คซูเปอร์ลีก 2013
วอลเลย์บอลไทยเดนมาร์คซูเปอร์ลีก 2013 เป็นการจัดแข่งขันวอลเลย์บอลหญิง 8 ทีมชั้นนำในศึกวอลเลย์บอลไทยลีก โดยการแข่งขันครั้งนี้จัดขึ้นเป็นครั้งแรกที่ เอ็มซีซีฮอลล์ เดอะมอลล์งามวงศ์วาน จังหวัดนนทบุรี, ประเทศไทย
เก่งและดี - ทูบีนัมเบอร์วัน
"เก่งและดี - ทูบีนัมเบอร์วัน" คือเพลงป๊อปในโครงการ "ทูบีนัมเบอร์วัน" เพลงใหม่ ต่อจากเพลง "ทูบีนัมเบอร์วัน" ขับร้องโดยทูลกระหม่อมหญิงอุบลรัตนราชกัญญา สิริวัฒนาพรรณวดี เป็นผลงานเพลงที่ 5 ของพระองค์ และเป็นเพลงที่ 2 จากโครงการฯ
เพลง "ไม่มีอะไรเกินฝัน - ทูบีนัมเบอร์วัน" เป็นผลงานการประพันธ์ของสารภี ศิริสัมพันธ์ แต่งเนื้อหาโดยสีฟ้า และเรียบเรียงดนตรีโดย วรฤทธิ์ เล่ห์วิสุทธิ์ มีเนื้อหาให้กำลังใจแก่คนรุ่นใหม่ให้มีความมุ่งมั่นตั้งใจทำตามความฝันของตน และพยายามเดินหน้าสู่จุดมุ่งหมายที่ฝันไว้เพื่อเป็นที่หนึ่งโดยไม่พึ่งพายาเสพย์ติด
มิวสิกวิดีโอถ่ายทำที่อาคารสำนักงานคิงเพาเวอร์ ซอยรางน้ำ เมื่อวันที่ 8 ตุลาคม พ.ศ. 2554 ดูและการผลิตโดยสีฟ้า มีทีมงานจากจีเอ็มเอ็มแกรมมี่ช่วยในการผลิต และมีศิลปินและบุคคลที่เป็นตัวอย่างที่ดีในสังคมมาร่วมแสดงได้แก่ กอล์ฟ-ไมค์ พิชญะ-พิรัชต์ นิธิไพศาลกุล, แบงค์-ปรีติ บารมีอนันต์, พั้นช์-วรกาญจน์ โรจนวัชร, สืบศักดิ์ ผันสืบ, ธงชัย พจน์สเถียร, อดิศักดิ์ ดวงแก้ว, พิเชษฐ์ กรุงเกตุ, เอกเทศ เกตุเอี่ยว, ธัญลักษณ์ โชติพิบูลย์ศิป์, ทักษพร กิตติอัครเสถียร, เจนวิทย์ วงศ์บัญสิน, บวร หงษ์ศรีจินดา, พิสุทธิ์ พรนิมิตร
เรื่องราวที่นำเสนอต้องการจะบอกกับวัยรุ่น ว่า ในเส้นทางความฝันสู่ความสำเร็จไม่ได้มาง่ายๆ เราจะประสบความสำเร็จเองได้ ต้องผ่านอุปสรรคต่างๆ อย่างในมิวสิกวิดีโอจะเห็นว่ามีบุคคลต่างๆ ทั้งศิลปิน นักกีฬา เด็กที่ชนะทางด้านวิชาการ ทุกคนต้องผ่านอุปสรรคผ่านทุกอย่างมาอย่างไม่ท้อถอย มีสติ
เพลงประชาสัมพันธ์โครงการ
ทวิงเกิล (อีพี)
ทวิงเกิล () เป็นผลงานเพลงจากแททีซอ ซึ่งเป็นนักร้องกลุ่มย่อยสัญชาติเกาหลีใต้ โดยเป็นอีพีแรกในชุดทวิงเกิล เพลงได้รับการเปิดตัว ณ วันที่ 29 เมษายน ค.ศ. 2012 ซึ่งเป็นเพลงแรกในฐานะวงแททีซอ ซึ่งเป็นกลุ่มย่อยกลุ่มแรกของเกิร์ลกรุ๊ปเกาหลีใต้ที่รู้จักกันในชื่อเกิลส์เจเนอเรชัน และเป็นซิงเกิลอย่างเป็นทางการชุดแรก ทวิงเกิลเขียนและอำนวยการสร้างโดย แบรนดอน เฟรลีย์, เจเมลล์ เฟรลีย์, ฆาเวียร์ โซลิด ภายใต้ทีมผู้ผลิตของพวกเขาที่มีชื่อว่า แจมแฟคทอรี่
ด้านดนตรี เพลงทวิงเกิลได้ขึ้นจังหวะแดนซ์ป็อป ด้วยอิทธิพลของแนวเพลงฟังก์, อิเล็กโทรป็อป และ โก-โก ซึ่งได้รับแรงบันดาลใจจากเพลงโปรดของ สตีวี่ วันเดอร์ โดยเพลงมีแรงบันดาลใจมาจากจังหวะยุค 70 ที่ซึ่งนักร้องสาวได้แสดงพลังการร้องของพวกเธอ เพลงที่ได้ทำการบันทึกได้รับการดาวน์โหลดกว่า 604,870 ครั้งในช่วงสัปดาห์แรกของการเปิดตัว และชนะในรายการชาร์ตกาออนสำหรับการดาวน์โหลดประจำสัปดาห์
แล้วมิวสิกวิดีโอก็ได้รับการเปิดตัว ณ วันที่ 30 เมษายน ค.ศ. 2012
การเปิดตัวของทีเซอร์วิดีโอทวิงเกิลได้เริ่มขึ้นในวันที่ 25 เมษายน ค.ศ. 2012 โดยมีการเปิดตัวแทยอนเป็นคนแรกนอกจากนี้ยังมี "เมสเสจฟรอมเกิร์ลส์เจเนอเรชัน" โดยมีทิฟฟานี่พูดภาษาอังกฤษในช่วงเริ่มแล้วตามด้วยข้อความจากสามสาว
ทอม ลอว์เรนซ์
โธมัส มอริส ลอว์เรนซ์ () หรือ ทอม ลอว์เรนซ์ เป็นนักฟุตบอลชาวเวลส์ ปัจจุบันเล่นให้กับดาร์บี เคาน์ตี ในอีเอฟแอลแชมเปียนชิป
ลอว์เรนซ์เกิดเมื่อวันที่ 13 มกราคม ค.ศ. 1994 
ที่ เรกซ์แฮม ประเทศเวลส์
ลอว์เรนซ์ย้ายมาร่วมทีมเยาวชนของแมนเชสเตอร์ยูไนเต็ดเมื่อปี ค.ศ. 2002 ขณะอายุได้ 8 ปีโดยย้ายมาจากเอฟเวอร์ตัน
ในปี ค.ศ. 2013 ขณะอายุได้ 19 ปีลอว์เรนซ์ก็ได้
เซ็นสัญญาเป็นนักเตะอาชีพกับทีมปีศาจแดงแต่ไม่มี
โอกาสได้ลงเล่นเลยสักนัดจึงได้แต่เล่นในทีมสำรอง
เท่านั้น
หลังจากเซ็นสัญญาเป็นนักเตะอาชีพได้ไม่นานเขาก็
ถูกปล่อยให้กับคาร์ไลส์ยูไนเต็ด ยืมตัวไปใช้งาน โดยลงเล่นให้กับทีมคาร์ไลส์ยูไนเต็ดทั้งสิ้น 9 นัดยิงไปทั้งหมด 3 ประตู
หลังจากถูกยืมตัวไปเขาก็ถูกปล่อยให้เยโอวิลทาวน์ ยืมตัวไปใช้งานโดยลงเล่นทั้งสิ้น 19 นัดยิงไป 2 ประตูแต่ก็ไม่สามารถช่วยเยโอวิลให้
รอดพ้นการตกชั้นจาก เดอะแชมเปี้ยนชิพ สู่ ลีกวัน ซึ่งในวันที่ 30 เมษายน ค.ศ. 2014 เขาก็แมนเชสเตอร์ยูไนเต็ดเรียกตัวกลับไป
หลังจากถูกเรียกตัวกลับมาเขาก็ได้มีโอกาสลงประ
เดิมสนามในนัดที่ทีมมีโอกาสเจอกับทีม ฮัลล์ซิตี เมื่อวันที่ 6 พฤษภาคม ค.ศ. 2014 โดยลงเล่น
ทั้งสิ้น 70 นาทีก่อนจะถูกเปลี่ยนตัวออกโดยมี ไรอัน กิ๊กส์ ในฐานะผู้เล่น-ผู้จัดการทีมรักษาการลงเล่น
แทน
ในช่วงต้นฤดูกาล 2014–15 ได้ย้ายไปร่วมทีมเลสเตอร์ซิตี ด้วยค่าตัว 1 ล้านปอนด์
เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี
เครื่องอิสริยาภรณ์กิตติคุณแห่งสหพันธ์สาธารณรัฐเยอรมนี เป็นเครื่องอิสริยาภรณ์เยอรมนี สถาปนาเมื่อวันที่ 7 กันยายน 2494 โดยประธานาธิบดีเยอรมนีมอบเครื่องอิสริยาภรณ์นี้ให้แก่ข้าราชการ ประชาชน ทหาร ชาวเยอรมนีและชาวต่างชาติ
เครื่องอิสริยาภรณ์กิตติคุณแบ่งได้ 4 กลุ่ม ดังนี้:
ชั้นของจตุรถาภรณ์, เบญจมาภรณ์, เหรียญ มีลักษณะเหมือนกัน ยกเว้นชั้นสายสะพายมีขนาดที่แตกต่างของผู้ชาย และ ผู้หญิง (รวมถึงดาราอิสริยาภรณ์):
"ดวงตรา" ลักษณะเป็นกางเขนสีทองลงยาสีแดงมีเครื่องหมายอินทรีเยอรมันสีดำที่กลางจุดตัดของกางเขน.
"ดารา" มีลักษณะแตกต่างตามลำดับเกียรติของอิสริยาภรณ์.
"แถบแพร" แพรแถบสีแดงขอบทอง-ดำ-ทอง ตามสีของธงชาติเยอรมนี.
เครื่องราชอิสริยาภรณ์กิตติคุณฝ่ายพลเรือน
เครื่องราชอิสริยาภรณ์กิตติคุณฝ่ายพลเรือน (Orden del Mérito Civil "ออร์เดน เดล เมรีโต ซีวิล") เป็นเครื่องราชอิสริยาภรณ์แห่งราชอาณาจักรสเปนที่สถาปนาขึ้นโดยพระเจ้าอัลฟองโซที่ 13 แห่งสเปน เมื่อวันที่ 25 มิถุนายน ค.ศ. 1926 (พ.ศ. 2469) เพื่อเป็นบำเหน็จความชอบฝ่ายพลเรือนในการปฏิบัติราชการรับใช้ชาติ รวมถึงการปฏิบัติหน้าที่อย่างโดดเด่นเป็นพิเศษของชาวสเปนและพลเมืองชาวต่างชาติเพื่อผลประโยชน์แห่งสเปน
แพรแถบของเครื่องราชอิสริยาภรณ์ตระกูลนี้เป็นแถบสีน้ำเงิน กลางแพรแถบมีแถบริ้วสีขาวขนาดเล็ก ยกเว้นแพรแถบชั้นสายสร้อย ใช้แพรแถบสีน้ำเงิน มีแถบริ้วสีขาวขนาดเล็กอยู่ที่ริมทั้งสองด้าน
การแบ่งลำดับชั้น แบ่งออกเป็น 7 ชั้น ดังนี้
เครื่องราชอิสริยาภรณ์มงกุฎโอ๊ก
เครื่องราชอิสริยาภรณ์มงกุฏโอ๊ก (; ; ) เป็นเครื่องราชอิสริยาภรณ์ คือเครื่องราชอิสริยาภรณ์ของลักเซมเบิร์ก
เครื่องราชอิสริยาภรณ์มงกุฎโอ๊กสถาปนาโดยแกรนด์ดยุกวิลเลิมที่ 2 แห่งลักเซมเบิร์ก (และพระมหากษัตริย์แห่งเนเธอร์แลนด์) ในปี พ.ศ. 2384 ซึ่งในขณะนั้นเองแกรนด์ดัชชีลักเซมเบิร์กและราชอาณาจักรเนเธอร์แลนด์ต่างก็อยู่ในสถานะรัฐร่วมประมุขด้วยกันทั้งคู่ หมายความว่าทั้งสองชาติมีประมุขแห่งรัฐพระองค์เดียวกัน ทั้ง ๆ ที่เป็นรัฐอธิปไตยแยกออกจากกันโดยสิ้นเชิง ทั้งนี้แม้ในทางกฏหมายแล้วเครื่องราชอิสริยาภรณ์นี้จะมีสถานะเป็นเครื่องเชิดชูเกียรติของลักเซมเบิร์ก แต่ทั้งแกรนด์ดยุกวิลเลิมที่ 2 และแกรนด์ดยุกวิลเลิมที่ 3 มักจะทรงใช้เครื่องราช ฯ นี้ในฐานะเครื่องราช ฯ ประจำราชวงศ์นัสเซา พระราชทานให้แก่ประชาชนชาวดัตช์อยู่บ่อยครั้ง โดยที่รัฐบาลดัตช์ไม่มีอำนาจควบคุมแต่อย่างใด
แกรนด์ดยุกวิลเลิมที่ 2 พระราชทานเครื่องราช ฯ นี้ให้แก่บุคคลทั่วไปจำนวนน้อยมาก เพียงไม่เกิน 30 ราย ในทางกลับกันแกรนด์ดยุกวิลเลิมที่ 3 ทรงชื่นชอบการพระราชทานเครื่องราช ฯ นี้เป็นอย่างมาก เนื่องจากสามารถพระราชทานให้แก่บุคคลไดก็ได้ตามพระประสงค์ ซึ่งในวันขึ้นครองราชย์ของพระองค์เพียงวันเดียว ได้พระราชทานเครื่องราชย์ ฯ นี้ให้แก่บุคคลมากถึง 300 ราย และในปีถัดมาก็ได้ทรงสถาปนารางวัลคู่กับเครื่องราช ฯ นี้อีกนับร้อยรางวัล จึงปรากฎว่ามีผู้ถือครองเครื่องราชอิสริยาภรณ์มงกุฎโอ๊กในราชอาณาจักรเนเธอร์แลนด์จำนวนมาก มากเสียจนทำให้เกิดความเข้าใจเป็นวงกว้าง (ซึ่งผิดเพี้ยนไปจากข้อเท็จจริง) ว่าเครื่องราชอิสริยาภรณ์มงกุฎโอ๊กเป็นเครื่องราชย์ ฯ ของเนเธอร์แลนด์
ต่อมาในปี พ.ศ. 2433 มีการงดพระราชทานเครื่องราชอิสริยาภรณ์มงกุฎโอ๊ก เมื่อสมเด็จพระราชินีนาถวิลเฮลมินาเสด็จขึ้นครองราชย์ต่อจากพระราชบิดาในฐานะพระราชสันตติวงศ์พระองค์สุดท้ายของราชวงศ์ออเรนจ์-นัสเซา (ในขณะนั้น) ทั้งนี้เนื่องจากลักเซมเบิร์กบังคับใช้สนธิสัญญา "แอร์นอยเทอร์แอร์บเฟไรน์" () อันเป็นสนธิสัญญาว่าด้วยการสืบราชสมบัติลักเซมเบิร์กที่อ้างอิงตามกฏซาลลิคระหว่างราชวงศ์นัสเซาสองสาย (คือราชวงศ์นัสเซาสาย "ออเรนจ์-นัสเซา" และสาย "นัสเซา-ไวล์บูร์ก" ซึ่งปัจจุบันคือสาย "ลักเซมเบิร์ก-นัสเซา") ซึ่งได้ห้ามมิให้สตรีเพศขึ้นสืบราชบัลลังก์ลักเซมเบิร์กจนกว่าจะปรากฏรัชทายาทที่เป็นเพศชายจากราชวงศ์นัสเซา (ทั้งสองสาย) ราชบัลลังก์ลักเซมเบิร์กจึงตกเป็นสิทธิ์ของพระญาติฝ่ายเยอรมันของพระราชินีนาถวิลเฮลมินา (พระปิตุลาฝ่ายพระราชมารดา) ซึ่งก็คือ ดยุกอดอล์ฟแห่งนัสเซา ผู้ขึ้นครองราชบัลลังก์ลักเซมเบิร์กด้วยพระชนมายุ 73 พรรษา ส่งผลให้เครื่องราชอิสริยาภรณ์มงกุฎโอ๊กมีฐานะเป็นเครื่องราช ฯ ของลักเซมเบิร์กโดยสมบูรณ์ เนเธอร์แลนด์จึงสถาปนาเครื่องราชอิสริยาภรณ์ออเรนจ์-นัสเซาขึ้นมาทดแทน
นับตั้งแต่การขึ้นครองราชย์ของแกรนด์ดยุกอดอล์ฟ ทำเนียบการพระราชทานเครื่องราชอิสริยาภรณ์มงกุฎโอ๊กก็เปลี่ยนไปให้แก่ประชาชนชาวลักเซมเบิร์กเท่านั้น แม้ว่าในบางโอกาสจะพระราชทานให้แก่ชาวต่างชาติบ้างก็ตาม หลัก ๆ คือเชื้อพระวงศ์ต่างชาติ และชาวต่างชาติคนสำคัญผู้มีบรรพบุรุษเป็นชาวลักเซมเบิร์ก
อนึ่ง แกรนด์ดยุกแห่งลักเซมเบิร์กคือองค์ประธานของเครื่องราชอิสริยาภรณ์นี้
ปัจจุบันเครื่องราชอิสริยาภรณ์นี้แบ่งออกเป็น 5 ลำดับชั้น ดังนี้บวกรวมกับเหรียญเชิดชูเกียรติทองเคลือบ เงิน และทองแดง โดยจะสวมใส่ไว้บนริบบิ้นบริเวณหน้าอกซ้าย
ณฐพงษ์ เธียรสวัสดิ์กิจ
ณฐพงษ์ เธียรสวัสดิ์กิจ (ชื่อเล่น: ณัฐ) เป็นนักพากย์ ปัจจุบันพากย์ให้กับ GMM Z ที่ผ่านมาเคยพากย์ให้กับ Rose TIGA และ โมเดิร์นไนน์ทีวี มีผลงานพากย์เสียงพระเอกในหนังฮอลลีวู้ดหลายเรื่อง เซ่น ธอร์ เทพเจ้าสายฟ้า,อวตาร ,สตาร์ เทรค ปัจจุบัน ณฐพงษ์ได้หยุดงานพากย์ชั่วคราวตั้งแต่ปี 2558
ชู้รักเลดี้แชตเตอร์เลย์
ชู้รักเลดี้แชตเตอร์เลย์ () เป็นนวนิยายโดยดี. เอช. ลอว์เรนซ์ นักเขียนชาวอังกฤษ เนื้อหากล่าวถึงความสัมพันธ์เชิงชู้สาวระหว่างสตรีชั้นสูง กับชายผู้ใช้แรงงาน โดยมีบทบรรยายถึงฉากการร่วมเพศ และใช้คำศัพท์ อย่างโจ่งแจ้ง ตีพิมพ์ครั้งแรกในปี ค.ศ. 1928 วางจำหน่ายในวงปิดที่ฟลอเรนซ์ ประเทศอิตาลี นวนิยายเรื่องนี้ถูกห้ามวางจำหน่ายในสหราชอาณาจักรและสหรัฐอเมริกา ตามกฎหมายว่าด้วยสื่ออนาจารเป็นเวลาหลายปี เพิ่งได้รับอนุญาตให้ตีพิมพ์จำหน่ายในสหราชอาณาจักรในปี ค.ศ. 1960 นวนิยายฉบับภาษาไทย แปลโดยสด กูรมะโรหิต
เนื้อเรื่องกล่าวถึงหญิงสาวจากตระกูลชั้นสูงชื่อ คอนสตันซ์ แต่งงานกับนายทหารชื่อ คลิฟฟอร์ด แชตเตอร์เลย์ ซึ่งต่อมาได้รับบาดเจ็บในสงครามจนร่างกายท่อนล่างเป็นอัมพาต และไม่สามารถให่้ความสุขทางเพศกับคอนสตันซ์ได้ คอนสตันซ์ลักลอบคบชู้กับคนสวนชื่อ โอลิเวอร์ เมลเลอร์ส จนตัวเองตั้งครรภ์ เมลเลอร์สถูกไล่ออกจากงาน และพยายามเริ่มต้นชีวิตใหม่กับคอนสตันซ์ ที่ขอหย่าขาดจากสามี
กล่าวกันว่าลอว์เรนซ์ได้แรงบันดาลใจในการเขียนเรื่องนี้จากเรื่องอื้อฉาวของ เลดี้ออตโตไลน์ มอร์เรล กับช่างแกะหินชื่อ ไทเกอร์ โดยมีฉากหลังเป็นเมืองในมณฑลเดอร์บีเชอร์ที่เขาเคยใช้ชีวิตอยู่ช่วงหนึ่ง และเรื่องยุ่งยากในชีวิตครอบครัวของตัวเอง
นวนิยายได้รับการดัดแปลงสร้างเป็นภาพยนตร์ฝรั่งเศสในปี ค.ศ. 1955 ชื่อ "L'Amant de lady Chatterley" ถูกห้ามฉายในสหรัฐอเมริกา และสร้างเป็นภาพยนตร์อเมริกัน "Lady Chatterley's Lover" ในปี ค.ศ. 1981 ต่อมาในปี ค.ศ. 2006 ผู้สร้างชาวฝรั่งเศสได้สร้าง "Lady Chatterley" ฉบับภาษาฝรั่งเศส โดยดัดแปลงมาจากนวนิยาย "จอห์น โทมัส และเลดี้เจน" (John Thomas and Lady Jane) นวนิยายเรื่องก่อนหน้าของดี. เอช. ลอว์เรนซ์ ซึ่งตีพิมพ์ในปี ค.ศ. 1927 ภาพยนตร์ฉบับนี้ได้รับรางวัลซีซาร์ และรางวัลจากเทศกาลภาพยนตร์ไทรเบคา ในปี 2007
โรงพยาบาลเด็ก
โรงพยาบาลเด็ก () เป็นโรงพยาบาลที่ให้บริการแก่เด็กโดยเฉพาะ (ซึ่งรวมถึงวัยรุ่น) โรงพยาบาลเด็กสามารถให้บริการเด็กตั้งแต่แรกเกิดจนถึงอายุ 18 ปี หรือในบางกรณี แพทย์โรงพยาบาลเด็กอาจรักษาเด็กจนกว่าพวกเขาจะเรียนจบระดับชั้นมัธยม จำนวนของโรงพยาบาลเด็กได้ขยายออกในช่วงศตวรรษที่ 20 แพทย์กุมารเวชศาสตร์และผู้เชี่ยวชาญการผ่าตัดจะแยกส่วนออกจากอายุรศาสตร์และการผ่าตัดพิเศษสำหรับผู้ใหญ่ โรงพยาบาลเด็กมีความโดดเด่นด้านความสนใจมากขึ้นในการสนับสนุนด้านจิตวิทยาของเด็กและครอบครัวของพวกเขา
นอกจากการสนับสนุนด้านจิตวิทยา โรงพยาบาลเด็กยังได้มีสิทธิประโยชน์เพิ่มเติมของพนักงานให้บริการ โดยผู้เชี่ยวชาญที่ได้รับการฝึกฝนในการรักษาเด็ก ในขณะที่โรงพยาบาลตามปกติจำนวนมากสามารถรักษาเด็กได้อย่างพอหอมปากหอมคอ แต่หากเป็นผู้เชี่ยวชาญด้านเด็กอาจจะเป็นทางเลือกที่ดีเมื่อมันมาถึงการรักษาโรคที่หายาก ที่อาจพิสูจน์ได้ว่าร้ายแรงหรือเป็นอันตรายค่อนข้างมากสำหรับเด็กเล็ก หรือในบางกรณีก่อนที่เด็กจะถือกำเนิด นอกจากนี้ โรงพยาบาลเด็กหลายแห่งจะยังคงดูแลเด็กที่เป็นโรคหายากต่อไปจนเข้าสู่วัยฉกรรจ์ เพื่อให้เกิดการดูแลอย่างต่อเนื่อง
ทุกปี นิตยสาร"ยูเอสนิวส์แอนด์เวิลด์รีพอร์ต" ได้มีการจัดอันดับของโรงพยาบาลเด็กและศูนย์ชำนาญด้านกุมารเวชศาสตร์ชั้นนำในสหรัฐอเมริกา สำหรับปี ค.ศ. 2010-2011 โรงพยาบาลแปดแห่งได้รับการจัดอันดับจากศูนย์ชำนาญด้านกุมารเวชศาสตร์ที่มีอยู่ทั้งหมด 10 แห่ง โดยระบบการจัดอันดับที่ใช้โดยนิตยสารยูเอสนิวส์แอนด์เวิลด์รีพอร์ตขึ้นอยู่กับปัจจัยหลายประการ ในปีที่ผ่านมา (ค.ศ. 2007 ซึ่งเป็นปีที่ 18 ของการจัดอันดับในด้านกุมารเวชศาสตร์) การจัดอันดับของโรงพยาบาลได้พิจารณาบนฐานของชื่อเสียงเพียงอย่างเดียว โดยการประเมินจากการสุ่มตัวอย่างและการสำรวจของกุมารแพทย์และผู้เชี่ยวชาญด้านกุมารเวชศาสตร์ทั่วประเทศ ซึ่งระบบการจัดอันดับที่ใช้อยู่ในขณะนี้อยู่ในระหว่างการพิจารณาใหม่
เครื่องเสนาอิสริยาภรณ์แห่งพระคริสต์
เครื่องเสนาอิสริยาภรณ์แห่งพระคริสต์ (, ) เป็นเครื่องอิสริยาภรณ์แห่งโปรตุเกส สถาปนาครั้งแรกเมื่อปี ค.ศ. 1319 (พ.ศ. 1862) ในฐานะภาคีอัศวินเทมพลาร์ โดยพระเจ้าดินิสที่ 1 แห่งโปรตุเกส ต่อมาจึงได้แยกขาดภาคีนี้ออกจากกิจการศาสนาในปี ค.ศ. 1789 (พ.ศ. 2332) โดยพระนางมาเรียที่ 1 แห่งโปรตุเกส เครื่องอิสริยาภรณ์ตระกูลนี้ซึ่งตกทอดมาจากคณะภาคีอัศวินดังกล่าวได้ล้มเลิกไปในปี ค.ศ. 1910 (พ.ศ. 2453) เนื่องจากการปกครองระบอบสมบูรณาญาสิทธิราชย์ถูกล้มล้าง และมีการสถาปนาสาธารณรัฐโปรตุเกสขึ้นมาแทน แต่ภายหลังได้มีการฟื้นฟูเครื่องอิสริยาภรณ์นี้ขึ้นใหม่ในปี ค.ศ. 1917 (พ.ศ. 2460) โดยมีประธานาธิบดีแห่งสาธารณรัฐโปรตุเกสเป็นประธานแห่งเครื่องอิสริยาภรณ์ตระกูลนี้
เครื่องราชอิสริยาภรณ์ดาบ
เครื่องราชอิสริยาภรณ์ดาบ ("Kungliga Svärdsorden") เป็นเครื่องราชอิสริยาภรณ์ทางทหารของราชอาณาจักรสวีเดน สถาปนาครั้งแรก ค.ศ. 1748 โดย พระเจ้าเฟรเดอริกที่ 1 แห่งสวีเดน ทรงเป็นประธานของเครื่องราชอิสริยาภรณ์ มอบให้แก่ข้าราชการทหารที่ปฎิบัติราชการสงคราม และ นายทหารชาวต่างประเทศ ปัจจุบันงดพระราชทานแต่ยังคงไว้ซึ่งในยามสงคราม
ปิยะ ตัณฑวิเชียร
ดร.ปิยะ ตัณฑวิเชียร อดีตนักเรียนทุนกระทรวงวิทยาศาสตร์ ผู้อยู่เบื้องหลังการถือกำเนิดเว็บไซต์ ทรูฮิต () เป็นชาวราชบุรีโดยกำเนิด จบมัธยมปลายจากโรงเรียนเบญจมราชูทิศ สอบเอ็นทรานซ์ติดคณะวิศวกรรมศาสตร์ ภาควิชา อิเล็กทรอนิกส์ สถาบันเทคโนโลยีพระจอมเกล้าเจ้าคุณทหารลาดกระบัง
เริ่มงานแรกที่บริษัทอินเตอร์คอมไบน์ ในเครือสหพัฒนพิบูล ทำได้ปีเดียวย้ายมาเป็นวิศวกรระบบที่บริษัทไมโครเนติกส์ ออกแบบและติดตั้งระบบคอมพิวเตอร์และเครือข่ายให้กับตลาดหลักทรัพย์และสมาชิก สำหรับการซื้อขายออนไลน์ เป็นช่วงที่ทำให้เขาบ่มเพาะความรู้ด้านคอมพิวเตอร์เครือข่าย สอบชิงทุน ก.พ. ได้ไปศึกษาต่อทั้งระดับปริญญาโทและปริญญาเอกทางวิทยาการสารสนเทศ ที่ มหาวิทยาลัยโทโฮะกุ (Tohoku University) ประเทศญี่ปุ่น มหาวิทยาลัยที่เน้นการเรียนการสอนด้านวิศวกรรมศาสตร์
การแพร่กระจาย
การแพร่กระจาย () คือการที่มะเร็งได้แพร่ออกมาจากอวัยวะหรือส่วนของอวัยวะเดิม ไปยังอวัยวะหรือส่วนของอวัยวะอื่น ที่ไม่ได้อยู่ติดกันกับส่วนเดิม
เครื่องอิสริยาภรณ์เซนต์ซิลเวสเตอร์
เครื่องอิสริยาภรณ์นักบุญซิลเวสเตอร์ เป็นเครื่องอิสริยาภรณ์แห่งนครรัฐวาติกัน สถาปนาเมื่อ 7 กุมภาพันธ์ 2448 โดย สมเด็จพระสันตะปาปาอินโนเซนต์ที่ 6
สมเด็จพระสันตะปาปาทรงเป็นประธานแห่งเครื่องอิสริยาภรณ์นี้และทรงเป็นผู้พระราชทานให้กับ คริสต์ศาสนิกชนชาวโรม และชาวต่างประเทศ
เครื่องราชอิสริยาภรณ์ขนแกะทองคำ
เครื่องราชอิสริยาภรณ์ขนแกะทองคำ เป็นเครื่องราชอิสริยาภรณ์สเปน ถือได้ว่าเป็นเครื่องราชอิสริยาภรณ์ที่เก่าแก่ที่สุดในโลก (ถ้าไม่นับเครื่องราชอิสริยาภรณ์การ์เตอร์) สถาปนาโดยฟิลิปที่ 3 ดยุกแห่งเบอร์กันดี (ปัจจุบันเป็นส่วนหนึ่งของ ฝรั่งเศส) เมื่อปีค.ศ. 1430 เนื่องในโอกาสการเฉลิมฉลองความมั่งคั่งในการค้าขายในดินแดนฟลานเดอร์จนถึงสวิตเซอแลนด์ 
เครื่องราชอิสริยาภรณ์ขนแกะทองคำ มี ลักษณะเป็นสายสร้อยคอ มีจี้เป็นรูปแกะทองคำ ร้อยอยู่กับสายสร้อย สายสร้อยนั้นมีทีมีลายเป็นรูปตัวบีอันหมายถึงแคว้นเบอร์กันดี และไม่มีการประดับเพชรพลอยใดๆเมื่อแรกสถาปนากำหนดอัตราของผู้ที่ได้รับไว้ 24 คน และเพิ่มขึ้นเป็น 50 คนในปัจจุบัน และเฉพาะคาร์ทอลิกหรือประมุขต่างประเทศเท่านั้นที่จะสามารถรับได้
เหรียญพลเมืองประธานาธิบดี
เหรียญพลเมืองของประธานาธิบดี หรือ Presidential Citizens Medal เป็นเครื่องอิสริยาภรณ์สหรัฐอเมริกา สถาปนาโดย ริชาร์ด นิกสัน เมื่อวันที่ 13 พฤศจิกายน 1969
ประธานาธิบดีสหรัฐอเมริกาเป็นผู้มอบเครื่องอิสริยาภรณ์นี้ให้กับประชาชนชาวสหรัฐอเมริกา
มะเร็งลำไส้ใหญ่
มะเร็งลำไส้ใหญ่และไส้ตรง (รู้จักในชื่อของมะเร็งลำไส้ใหญ่ มะเร็งไส้ตรงหรือมะเร็งลำไส้) คือโรคมะเร็งที่เกิดในลำไส้ใหญ่หรือลำไส้ตรง (ส่วนของ ลำไส้ใหญ่) เกิดจากการเติบโตอย่างผิดปกติของเซลล์ซึ่งสามารถลุกลามหรือแพร่กระจายไปยังส่วนอื่นๆ ของร่างกายได้ สัญญาณและอาการของโรคอาจได้แก่การอุจจาระเป็นเลือด การเคลื่อนไหวของลำไส้ใหญ่เปลี่ยนแปลงไป น้ำหนักลดและมีอาการเหนื่อยอ่อนเพลียตลอดเวลา
โรคมะเร็งลำไส้ใหญ่และไส้ตรงส่วนใหญ่เกิดได้จากหลายปัจจัย เช่น รูปแบบการดำเนินชีวิตและอายุที่มากขึ้น รวมทั้งจากความผิดปกติที่ได้รับการถ่ายทอดทางพันธุกรรมแต่ปัจจัยนี้จะพบได้ในน้อยราย ปัจจัยเสี่ยงอื่นๆ ได้แก่ การรับประทานอาหาร โรคอ้วน การสูบบุหรี่ และการขาดการออกกำลังกาย ปัจจัยที่เกี่ยวกับอาหารซึ่งจะเพิ่มอัตราเสี่ยงต่อการเกิดโรคคือ การรับประทาน เนื้อแดงและเนื้อที่ผ่านกระบวนการปรุงแต่ง และการดื่มแอลกอฮอล์ ปัจจัยเสี่ยงอีกประการหนึ่งก็คือ โรคลำไส้ใหญ่อักเสบซึ่งได้แก่ โรคโครห์นและลำไส้ใหญ่อักเสบเรื้อรัง ภาวะของความผิดปกติที่ได้รับการถ่ายทอดทางพันธุกรรมซึ่งเป็นสาเหตุทำให้เกิดโรคมะเร็งลำไส้ใหญ่และไส้ตรงบางภาวะได้แก่ ติ่งเนื้องอกที่เกิดจากพันธุกรรม และ โรคมะเร็งลำไส้ใหญ่ที่เกิดจากการถ่ายทอดทางพันธุกรรมแบบไม่พบติ่งเนื้อ อย่างไรก็ตามจำนวนผู้ป่วยจากสาเหตุนี้มีน้อยกว่า 5% เมื่อเทียบกับกลุ่มสาเหตุอื่นๆ โดยทั่วไปในเบื้องต้นจะพบเนื้องอกชนิดไม่เป็นอันตรายซึ่งมักจะมีลักษณะเป็นติ่งเนื้อ เมื่อเวลาผ่านไปติ่งเนื้อนี้จะกลายเป็นมะเร็ง
การตรวจวินิจฉัยโรคมะเร็งลำไส้ใหญ่อาจทำได้โดยการตรวจชิ้นเนื้อตัวอย่างที่ตัดจากลำไส้ใหญ่ในระหว่างการส่องกล้องตรวจลำไส้ส่วนปลายหรือการส่องกล้องตรวจลำไส้ใหญ่ทั้งหมด แล้วตามด้วยขั้นตอนการฉายแสงเพื่อตรวจวิเคราะห์ว่ามีการแพร่กระจายหรือไม่ การคัดกรองหรือการตรวจหาโรคก่อนที่จะมีอาการเป็นวิธีที่มีประสิทธิภาพเพื่อการลดโอกาสของการเสียชีวิตจากโรคมะเร็งลำไส้ใหญ่และไส้ตรง จึงแนะนำให้มีการเข้ารับตรวจหาโรคเมื่ออายุ 50 ปีและรับการตรวจหาโรคต่อไปจนอายุ 75 ปี ระหว่างการส่องกล้องตรวจสำไส้ใหญ่ทั้งหมดจะมีการตัดติ่งติ่งเนื้อออก ยาแอสไพรินและยาแก้อักเสบชนิดไม่ใช่สเตอรอยด์ลดความเสี่ยงได้ แต่โดยทั่วไปไม่แนะนำให้ใช้ยาเพื่อวัตถุประสงค์นี้เนื่องจากมีผลข้างเคียง
การรักษาโรคมะเร็งลำไส้ใหญ่และไส้ตรงอาจใช้วิธีการรักษาแบบผสมวิธีต่างๆ เหล่านี้ ได้แก่ การผ่าตัด การบำบัดด้วยรังสี เคมีบำบัดและการรักษาแบบมุ่งเป้า มะเร็งที่งอกอยู่ในผนังลำไส้ใหญ่อาจรักษาได้ด้วยการผ่าตัด แต่หากมีการกระจายของเชื้อมะเร็งไปทั่วแล้วโดยปกติไม่สามารถรักษาได้ด้วยการรักษาแบบเน้นที่การปรับปรุงคุณภาพของชีวิตให้ดีดีขึ้นและการบำบัดตามอาการ อัตรารอดที่ห้าปีในประเทศสหรัฐอเมริกามีอยู่ที่ประมาณ 65% อย่างไรก็ตามนี่ขึ้นอยู่กับว่ามะเร็งได้ลุกลามไปมากน้อยเท่าไร ได้รับการผ่าตัดมะเร็งออกไปหรือไม่และสุขภาพโดยรวมของบุคคลนั้น มะเร็งลำไส้ใหญ่และไส้ตรงเป็นสาเหตุการเสียชีวิตด้วยโรคมะเร็งเป็นอันดับที่สามโดยคิดเป็น 10% จากทั้งหมด ในปี 2012 พบผู้ป่วยรายใหม่จำนวน 1.4 ล้านคนและมีผู้เสียชีวิตด้วยโรคนี้จำนวน 694,000 ราย โรคนี้มักจะพบได้มากกว่าในประเทศที่พัฒนาแล้วซึ่งคิดเป็นจำนวนที่มากกว่า 65% ของจำนวนผู้ป่วยทั้งหมด และมักพบในเพศชายมากกว่าเพศหญิง
เครื่องอิสริยาภรณ์คุณธรรมแห่งสาธารณรัฐอิตาลี
เครื่องอิสริยาภรณ์คุณธรรมแห่งสาธารณรัฐอิตาลี (, ) เป็นเครื่องอิสริยาภรณ์ประเทศอิตาลี สถาปนาเมื่อวันที่ 3 มีนาคม 2494 โดย Luigi Einaudi
ประธานาธิบดีอิตาลีเป็นประธานเครื่องอิสริยาภรณ์และเป็นผู้มอบเครื่องอิสริยาภรณ์ให้กับข้าราชการทหาร ข้าราชการพลเรือน ประชาชนชาวอิตาลีและชาวต่างชาติ
เครื่องอิสริยาภรณ์ดาราแห่งสาธารณรัฐอินโดนีเซีย
เครื่องอิสริยาภรณ์ดาราแห่งสาธารณรัฐอินโดนีเซีย ( "บินตัง เรปูบลิค อินโดเนเซีย", , อักษรย่อ: BRI) เป็นเครื่องอิสริยาภรณ์ชั้นสูงสุดของประเทศอินโดนีเซีย ประธานาธิบดีแห่งสาธารณรัฐอินโดนีเซียเป็นประธานแห่งเครื่องอิสริยาภรณ์ตระกูลนี้ โดยมอบให้แก่ผู้ปฏิบติหน้าที่อย่างโดดเด่นเป็นพิเศษเพื่อความไพบูลย์ ความรุ่งเรือง และความยิ่งใหญ่ของประเทศชาติ มีทั้งหมด 5 ลำดับชั้น
เครื่องอิสริยาภรณ์นายพลซาน มาร์ติน ผู้ปลดปล่อย
เครื่องอิสริยาภรณ์แห่งนายพลซาน มาร์ติน ผู้ปลดปล่อย () เป็นเครื่องอิสริยาภรณ์ชั้นสูงสุดของสาธารณรัฐอาร์เจนตินา สถาปนาเมื่อปี พ.ศ. 2486 โดยประธานาธิบดีแห่งสาธารณรัฐเป็นประธานแห่งเครื่องอิสริยาภรณ์นี้ และเป็นผู้มอบเครื่องรัฐอิสริยาภรณ์นี้
ไอแคนเฮียร์ยัวร์วอยซ์
ไอแคนเฮียร์ยัวร์วอยซ์ (, ) เป็นละครโทรทัศน์เกาหลี ออกอากาศในปี ค.ศ. 2013 นำแสดงหลักโดย อี โบ-ย็อง, อี จ็อง-ซ็อก และ ยุน ซัง-ฮย็อน ออกอากาศทาง เอสบีเอส ตั้งแต่ 5 มิถุนายน - 1 สิงหาคม ค.ศ. 2013 ในวันพุธและพฤหัสบดี เวลา 21.55 น. จำนวน 18 ตอน
ในระยะแรกมีจำนวน 16 ตอน แต่ในระยะหลังได้รับความนิยมมาก จึงได้ปรับเปลี่ยนเนื้อเรื่อง และเพิ่มอีก 2 ตอน
เครื่องอิสริยยศพระราชาณาจักรกัมพูชา
เครื่องอิสริยยศพระราชาณาจักรกัมพูชา ( "เคฺรืองอิสฺสริยยสพฺระราชาณาจกฺรกมฺพุชา", ; เทียบเป็นคำภาษาไทยคือ "เครื่องราชอิสริยาภรณ์พระราชอาณาจักรกัมพูชา") เป็นเครื่องราชอิสริยาภรณ์แห่งชาติของราชอาณาจักรกัมพูชา สถาปนาครั้งแรกเมื่อวันที่ 8 กุมภาพันธ์ ค.ศ. 1864 ในรัชสมัยของพระบาทสมเด็จพระนโรดม บรมรามเทวาวตาร อันเป็นยุคที่กัมพูชามีฐานะเป็นรัฐในอารักขาของฝรั่งเศส เพื่อมอบเป็นบำเหน็จความชอบแก่ข้าราชการทั้งฝ่ายทหารและพลเรือน โดยมีพระมหากษัตริย์แห่งราชอาณาจักรกัมพูชาทรงเป็นประธานแห่งเครื่องราชอิสริยาภรณ์ตระกูลนี้
ในสมัยที่กัมพูชาอยู่ภายใต้การปกครองของฝรั่งเศสนั้น ประธานาธิบดีแห่งสาธารณรัฐฝรั่งเศสมีฐานะเป็นประธานเครื่องอิสริยยศพระราชาณาจักรกัมพูชาด้วยเช่นกันจนถึง ค.ศ. 1948 ฐานะประธานแห่งเครื่องราชอิสริยาภรณ์ตระกูลนี้จึงตกเป็นสิทธิ์ขาดของพระมหากษัตริย์กัมพูชาเพียงฝ่ายเดียว เนื่องจากฝรั่งเศสได้เริ่มมอบเอกราชบางส่วนให้กัมพูชาปกครองตนเองอีกครั้ง ทั้งนี้ สีของแพรแถบเครื่องราชอิสริยาภรณ์นี้แบบที่รัฐบาลฝรั่งเศสมอบให้ จะใช้คนละสีกับแบบที่พระมหากษัตริย์กัมพูชาเป็นผู้พระราชทาน
เครื่องอิสริยยศพระราชาณาจักรกัมพูชาได้มีการพระราชทานสืบต่อกันมาจนกระทั่งต้องยกเลิกไปเนื่องจากการเปลี่ยนแปลงทางการเมืองใน ค.ศ. 1975 หลังจากมีการฟื้นฟูพระราชอาณาจักรอีกครั้ง จึงได้เริ่มการพระราชทานเครื่องราชอิสริยาภรณ์นี้ขึ้นใหม่ ตามพระบรมราชโองการของพระบาทสมเด็จพระนโรดม สีหนุ ลงวันที่ 5 ตุลาคม ค.ศ. 1995
เครื่องอิสริยยศพระราชาณาจักรกัมพูชาแบ่งออกเป็นชั้นต่าง ๆ 5 ชั้น มีลักษณะดังนี้ (ชื่อของแต่ละชั้นใช้การปริวรรตอักษรตามภาษาเขมร)เครื่องอิสริยยศพระราชาณาจักรกัมพูชาแบบที่รัฐบาลฝรั่งเศสเป็นผู้มอบให้ ใช้สีสายสะพายและสีแพรแถบเป็นสีขาว ขอบสีเหลือง
เครื่องอิสริยาภรณ์ปิอุสที่ 9
เครื่องอิสริยาภรณ์ปิอุสที่ 9 เป็นเครื่องอิสริยาภรณ์ของนครรัฐวาติกัน สถาปนาโดยPapa Pio IX เมื่อวันที่17 giugno 1847
สมเด็จพระสันตะปาปาเป็นประธานเครื่องอิสริยาภรณ์นี้และเป็นผู้พระราชทานเครื่องอิสริยาภรณ์นี้
อันดับอัสดง
อับดับอัสดง หรือ Saxifragales เป็นอันดับของพืชมีดอก มีความใกล้เคียงกับพืชในกลุ่ม พืชใบเลี้ยงคู่แท้ ส่วนใหญ่โดยอยู่ในกลุ่ม[[โรสิด[[ตามการแบ่งในระบบ APG II
Saxifragales มีสมาชิก 2470 สปีชีส์ ประกอบด้วย 15 วงศ์, หรือเป็น 12 วงศ์ถ้าใช้ [[Haloragaceae]] "[[sensu lato]]" (อย่างกว้าง) ซึ่งประกอบด้วยวงศ์ Haloragaceae "[[sensu stricto]]" (อย่างแคบ), "[[Penthorum]]", "[[Tetracarpaea]]", and "[[Aphanopetalum]]".ประมาณ 95% ของสปีชีส์ในอันดับนี้อยูนวงศ์ 5 วงศ์คือ: [[Crassulaceae]] (1400), [[Saxifragaceae]] (500), [[Grossulariaceae]] (150 - 200), [[Haloragaceae]] (150),และ [[Hamamelidaceae]] (100). วงศ์ส่วนใหญ่มีสกุลเดียว จำนวนสกุลของแต่ละวงศ์แสดงในวงเล็บ:
[[หมวดหมู่:อันดับอัสดง| ]]
สมอทะเล
สมอทะเล เป็นพืชในวงศ์ Euphorbiaceae เป็นไม้ยืนต้น ลำต้นเกลี้ยงมียาง ใบรูปรีแคบ มีต่อมเล็กๆ 2 ต่อมที่โคนใบ ดอกช่อ ผลเป็นแบบแคปซูล ผลสุกสีน้ำตาลแกมเทา กระจายพันธุ์ตั้งแต่อินเดีย พม่าไปจนถึงเกาะนิวกินี แต่ไม่พบในฟิลิปปินส์ สีย้อมสกัดจากใบ ใช้ย้อมด้ายให้เป็นสีเหลืองแกมเขียว หรือย้อมหวายเป็นสีดำ ผลอ่อนเป็นพิษใช้เบื่อปลา เปลือกผลมียางกัดผิวหนัง น้ำต้มเปลือกรากเป็นยาระบาย ทำให้อาเจียน
เครื่องราชอิสริยาภรณ์รอยัลวิกตอเรียนเชน
เครื่องราชอิสริยาภรณ์รอยัลวิกตอเรียนเซนส์ เป็นเครื่องราชอิสริยาภรณ์สหราชอาณาจักร สถาปนาโดยสมเด็จพระเจ้าเอ็ดเวิร์ดที่ 7 แห่งสหราชอาณาจักร เมื่อ พ.ศ. 2445 พระมหากษัตริย์-พระราชินีเป็นประธานแห่งเครื่องราชอิสริยาภรณ์นี้และเป็นผู้้พระราชทานเครื่องราชอิสริยาภรณ์นี้
ฮอปไลต์
ฮอปไลต์ () เป็นพลเมือง-ทหารของนครรัฐกรีกโบราณ ซึ่งติดอาวุธด้วยหอกและโล่เป็นหลัก ยุทธวิธีหลัก คือ รูปขบวนแฟแลงซ์ ทหารเหล่านี้เป็นพลเมืองอิสระเป็นหลัก มีคุณสมบัติเป็นเกษตรกรและช่างศิลป์ซึ่งสามารถหาซื้อชุดเกราะและอาวุธสำริดได้ ซึ่งประเมินว่ามีหนึ่งในสามถึงกึ่งหนึ่งของประชากรชายผู้ใหญ่ฉกรรจ์ โดยทั่วไปฮอปไลต์ได้รับการฝึกทหารพื้นฐาน
ใน 690 ปีก่อน ค.ศ. กองทัพสปาร์ตาใช้นวัตกรรมทางทหารเรียก รูปขบวนแฟลแลงซ์ ยุทธวิธีใหม่นี้พิสูจน์ว่าประสบผลดีระหว่างยุทธการที่มาราธอนใน 490 ปีก่อน ค.ศ. และยุทธการที่พละเตียใน 479 ปีก่อน ค.ศ. เมื่อกรีกพิชิตเปอร์เซีย พลธนูและทหารเบาเปอร์เซียซึ่งรบในยุทธการที่มาราธอนล้มเหลว ส่วนหนึ่งเพราะลูกธนูเปอร์เซียอ่อนแอเกินกว่าจะเจาะทะลวงโล่และชุดเกราะของกรีกได้ และชุดเกราะของเปอร์เซียไม่สามารถปกป้องหอกและดาบที่ยาวกว่าของกรีก
คำว่า ฮอปไลต์ () มาจากคำว่า ฮอปลอน (; ) ซึ่งเป็นโล่ชนิดที่ฮอปไลต์ถือ แม้คำว่า ฮอพลา ยังสามารถใช้เรียกอาวุธของทหารหรือกระทั่งอาวุธยุทธภัณฑ์เต็มของฮอปไลต์ก็ได้ ในการใช้ภายหลัง คำว่า ฮอปไลต์ ใช้เรียกทหารราบสวมชุดเกราะใดก็ตาม เช่น ทหารรับจ้างสวิสระหว่างสงครามเบอร์กันดี (ค.ศ. 1474–1477)
นัททินออนยู
นัททินออนยู () เป็นซิงเกิลเปิดตัวของนักแร็ปเปอร์ชาวอเมริกัน บี.โอ.บี ร่วมกับบรูโน มาส์ เพลงนี้รวมอยู่ในสตูดิโออัลบัมเปิดตัวของบี.โอ.บี การเรียบเรียงเป็นทางการของเพลงนี้ ซึ่งเป็นลักษณะของ Big Boi ซึ่งเปิดตัวใน 21 มีนาคม ค.ศ. 2010 เพลงนี้ติดชาร์ตอันดับที่ 1 ในประเทศเนเธอร์แลนด์, สหราชอาณาจักร และสหรัฐอเมริกา เพลงนี้เสนอชื่อเข้าชิง 3 รางวัลแกรมมี รวมถึงสาขาบันทึกเสียงแห่งปี
มิวสิกวิดีโอกำกับการแสดงโดย อีธาน ลาเดอร์ และได้รับการถ่ายทำในเมืองของลอสแอนเจลิส คุณลักษณะวิดีโอมีหลายภาพตัดปะของผู้หญิงบันทึกเทปมากกว่ากัน นอกเหนือไปจากฉากที่ BoB เล่นกีตาร์และร้องเพลงในขณะที่บรูโน มาส์, แขกพิเศษในซิงเกิลให้เล่นกลอง ฟิลิป อเรนซ์ ยังเล่นเปียโน
รูปขบวนแฟแลงซ์
แฟแลงซ์ หรือ ฟาลังซ์ (; , พหูพจน์ , ) เป็นรูปขบวนทหารรูปสี่เหลี่ยมผืนผ้า โดยทั่วไปประกอบด้วยทหารราบหนักทั้งหมดที่ถือหอก ไพค์ (pike) ซาริสซา (sarissa) หรืออาวุธที่คล้ายกัน คำนี้เจาะจง (และแต่แรก) ใช้อธิบายการใช้รูปขบวนนี้ในการสงครามกรีกโบราณ แม้นักเขียนกรีกโบราณใช้คำนี้อธิบายรูปขบวนทหารราบใดก็ตามที่เป็นกลุ่ม (massed) ไม่ว่าจะถือยุทธภัณฑ์ใด ในเอกสารกรีกโบราณพูดถึงแฟแลงซ์ว่า อาจเป็นการวางกำลังสำหรับการยุทธ์ การเดิน หรือแม้แต่การตั้งค่าย ฉะนั้นจึงอธิบายกลุ่มทหารราบหรือทหารม้าที่จะจัดวางกำลังเป็นเส้นตรงระหว่างการยุทธ์ ทหารเหล่านี้เดินหน้าเป็นหน่วยเดียวและบดขยี้ข้าศึก คำว่า แฟแลงซ์ มาจากภาษากรีก หมายถึง นิ้ว
ในปัจจุบัน คำนี้ไม่ได้ใช้เรียกหน่วยทหารหรือกองพล (เช่น ลีเจียนของโรมันหรือกองพันแบบตะวันตกร่วมสมัย) แต่ใช้เรียกรูปขบวนทั่วไปของทหาร ฉะนั้น แฟแลงซ์จึงไม่มีกำลังรบหรือการประกอบกำลังมาตรฐาน ทว่ารวมเรียกทหารราบทั้งหมดซึ่งวางหรือจะวางกำลังในหน้าที่ในรูปขบวนแฟแลงซ์เดี่ยว ทหารถือหอกจำนวนมากในอดีตสู้รบกันในรูปขบวนที่อาจเรียกได้ว่าคล้ายแฟแลงซ์ คำนี้จึงมีใช้ในภาษาอังกฤษทั่วไปเพื่ออธิบาย "กลุ่มคนที่กำลังยืนหรือกำลังเคลื่อนไปด้านหน้าใกล้กัน"
การพรรณนารูปขบวนคล้ายแฟแลงซ์เก่าแก่ที่สุดเกิดขึ้นในจารึกซูเมเรียนจากศตวรรษที่ 25 ก่อน ค.ศ. ซึ่งทหารดูเหมือนถือหอก หมวกเกราะและโล่ขนาดใหญ่ซึ่งปกปิดทั้งร่างกาย ทหารราบอียิปต์โบราณเหมือนจะจัดวางกำลังรูปขบวนคล้ายกัน การใช้คำแฟแลงซ์ "φαλαγξ" ครั้งแรกมาจากการใช้ของโฮเมอร์เพื่ออธิบายฮอปไลต์ที่กำลังสู้ในแนวรบจัดระเบียบ โฮเมอร์ใช้คำนี้แยกแยะการสู้รบที่ยึดรูปขบวนจากการดวลเดี่ยวซึ่งพบบ่อยในกวีของเขา
นักประวัติศาสตร์ยังไม่มีความเห็นพ้องกันเกี่ยวกับความสัมพันธ์ระหว่างรูปขบวนกรีกและรูปขบวนของชาติอื่นก่อนหน้านั้น หลักการกำแพงโล่ (shield wall) และเม่นหอก (spear hedge) แทบรู้จักกันในแทบทุกกองทัพของอารยธรรมหลักตลอดประวัติศาสตร์ ฉะนั้นความคล้ายคลึงอาจสัมพันธ์กับวิวัฒนาการเบนเข้ามากกว่าการกระจาย
เดิมนักประวัติศาสตร์ระบุวันที่กำเนิดแฟแลงซ์ฮอปไลต์ของกรีกโบราณไว้ที่ศตวรรษที่ 8 ก่อน ค.ศ. ในสปาร์ตา แต่ปัจจุบันกำลังมีการทบทวน บางทีอาจมีแนวโน้มว่ารูปขบวนแฟแลงซ์อาจถูกประดิษฐ์ขึ้นในศตวรรษที่ 7 ก่อน ค.ศ. หลังนครอาร์กอสเริ่มใช้โล่แอปซิส (หรือฮอปลอน) ซึ่งอาจทำให้รูปขบวนนี้เป็นไปได้ แจกันกีจีซึ่งสืบย้อนไปได้ถึง 650 ปีก่อน ค.ศ. เป็นหลักฐานเพิ่มเติมที่แสดงภาพฮอปไลต์ถือแอปซิส หอกและชุดเสื้อเกราะ
ทฤษฎีกำเนิดการสงครามแฟแลงซ์ของกรีกอีกทฤษฎีหนึ่งมาจากมโนทัศน์ว่าบางแง่มุมพื้นฐานของแฟแลงซ์ปรากฏก่อนหน้านั้น ทว่ายังไม่ได้พัฒนาเต็มที่เพราะขาดเทคโนโลยีที่เหมาะสม สองยุทธศาสตร์พื้นฐานที่พบในการสงครามก่อนหน้านั้นรวมถึงหลักการเชื่อมติด (cohesion) และการใช้กลุ่มทหารขนาดใหญ่ ซึ่งอาจแนะว่าแฟแลงซ์ของกรีกเป็นขั้นสุดท้ายและความสมบูรณ์ของมโนทัศน์ที่พัฒนาขึ้นอย่างช้า ๆ ที่กำเนิดขึ้นมานานแล้ว เมื่ออาวุธและเกราะพัฒนาขึ้นตามกาลในนครรัฐต่าง ๆ แฟแลงซ์จึงกลายมาซับซ้อนและทรงประสิทธิภาพ
ไกลแค่ไหนคือใกล้
"ไกลแค่ไหนคือใกล้" เป็นซิงเกิลของวงดนตรีเก็ตสึโนวา ประพันธ์เนื้อร้อง-แต่งทำนองและเรียบเรียงโดย ปณต คุณประเสริฐ และมีโปรดิวเซอร์โดย คชภัค ผลธนโชติ หรือ พล แคลช
โดยเนื้อหาของเพลงเกี่ยวกับความรักที่ผ่านมุมมองในเรื่องระยะทาง บางทีอาจไม่เกี่ยวกับสถานที่ แต่เป็นระยะทางระหว่างใจสองใจ กับความพยายามที่ทำไปเท่าไหร่ก็ไม่ได้ใกล้ใจเธอสักที หากเรามีปลายทางเดียวกัน เราก็ควรได้ใกล้กัน
เพลง "ไกลแค่ไหนคือใกล้" ออกจำหน่ายในวันที่ 23 สิงหาคม พ.ศ. 2555 เป็นเพลงไทยเพลงแรกที่ติดชาร์ต 100 อันดับเพลงทั่วโลก ซึ่งจัดอันดับโดยเว็บไซต์ยูทูบ (Youtube) จากความสำเร็จของเพลงนี้จึงได้ออกเพลง ไกลแค่ไหนคือใกล้ (Special Version) ในปี พ.ศ. 2556 เพื่อขอบคุณสำหรับการตอบรับของเพลง
ในปี พ.ศ. 2559 เพลง "ไกลแค่ไหนคือใกล้" ได้ถูกรวมอยู่ในอัลบั้มของ GETSUNOVA - THE FIRST ALBUM
ในปี พ.ศ. 2560 เพลง "ไกลแค่ไหนคือใกล้ ได้ถูกนำเค้าโครงเพลงมาทำเป็นซีรีส์ Love Song Love series ตอน ไกลแค่ไหน คือ ใกล้
เพลง "ไกลแค่ไหนคือใกล้" ได้ติดอันดับชาร์ทเพลงมาแล้วทั่วไทย และติด 1 ใน 100 อันดับบน YouTube Chart ที่มีคนดูมากที่สุดทั่วโลกประจำสัปดาห์ ติดต่อกันอยู่หลายสัปดาห์ และ เป็นเพลงไทยเพลงแรกที่มียอดคนดูเกิน 100,000,000 วิว
ในต้นปี พ.ศ. 2559 ได้สร้างสถิติเป็นเพลงไทยเพลงแรกที่มียอดเข้าชมเกินกว่า 200,000,000 วิว บนยูทูบเพลง ไกลแค่ไหนคือใกล้ ได้รับการทำเป็นซีรีส์ โดยนำเค้าโครงเรื่องมาจากเพลง ผ่านซีรีส์ "Love Song Love series ตอน ไกลแค่ไหน คือ ใกล้" ออกอากาศครั้งแรกเมื่อวันที่ 2 เมษายน พ.ศ. 2560 ผ่านทางช่อง GMM25 (ออกอากาศทุกวันอาทิตย์ เวลา 18.45 น.) ถึง 30 เมษายน พ.ศ. 2560
นำแสดงโดย ธิติ มหาโยธารักษ์ ชนม์ทิดา อัศวเหม จักรพันธ์ วงศ์คณิต อลิส ทอย อริต์ตา รามณรงค์ นัฏฐา ลอยด์
เขียนบทโดย วิวดาว วุฒิชาติ, สกล วงษ์สินธุ์วิเสส, ภัทรวลัย วงษ์สินธุ์วิเสส
ผู้อำนวยการผลิต วรฤทธิ์ ไวยเจียรนัย
ผู้อำนวยการสร้าง สายทิพย์ มนตรีกุล ณ อยุธยา
ชีส์เอาท์ออฟมายไลฟ์
ชีส์เอาท์ออฟมายไลฟ์ () เป็นเพลงฮิตที่แต่งโดย Tom Bahler ร้องโดยนักร้องชาวอเมริกัน ไมเคิล แจ็กสัน จากสตูดิโออัลบั้มที่ 5,ออฟเดอะวอลล์ ในปี ค.ศ. 1979
รายชื่อพระอิสริยยศและพระเกียรติยศในสมเด็จพระนางเจ้าสิริกิติ์ พระบรมราชินีนาถ
สมเด็จพระนางเจ้าสิริกิติ์ พระบรมราชินีนาถ ทรงได้รับการทูลเกล้าฯ ถวายเครื่องราชอิสริยาภรณ์ รางวัล และพระเกียรติยศมากมาย ดังรายการต่อไปนี้
ในงานพระราชพิธีบรมราชาภิเษกพระบาทสมเด็จพระปรมินทรมหาภูมิพลอดุลยเดช เมื่อวันที่ 5 พฤษภาคม พุทธศักราช 2493 นั้น พระองค์ทรงพระกรุณาโปรดเกล้าฯ พระราชทานเครื่องราชอิสริยยศราชูปโภคสำหรับตำแหน่งสมเด็จพระอัครมเหสีให้แก่สมเด็จพระนางเจ้าสิริกิติ์ พระบรมราชินี (พระราชอิสริยยศในขณะนั้น) โดยเครื่องราชอิสริยยศราชูปโภคเหล่านี้ประกอบด้วย
ลาม็อง
ลาม็อง (; ) เป็นนวนิยายอัตชีวประวัติของมาร์กูริต ดูราส นักเขียนและผู้กำกับภาพยนตร์ชาวฝรั่งเศส ตีพิมพ์ครั้งแรกเป็นภาษาฝรั่งเศสเมื่อปี ค.ศ. 1984 แปลเป็นภาษาอื่น 43 ภาษาทั่วโลก รวมทั้งฉบับภาษาไทยในชื่อเรื่อง "แรกรัก" และสร้างเป็นภาพยนตร์อีโรติกเรื่อง "กลัวทำไมถ้าใจเป็นของเธอ" (The Lover) ในปี ค.ศ. 1992 กำกับโดยชาก-ช็อง อันโน นำแสดงโดยเหลียง เจียฮุย และเจน มาร์ช
นวนิยายกล่าวถึงเวียตนามในปี ค.ศ. 1929 ในยุคอาณานิคมฝรั่งเศส เล่าเรื่องผ่านตัวละครเอกเป็นเด็กหญิงฝรั่งเศสวัย 15 ปีที่อาศัยอยู่กับแม่ พี่ชายและน้องชายในย่านเสื่อมโทรมของไซ่ง่อน เธอได้พบกับหนุ่มจีนวัย 27 ปี บุตรชายคนเดียวของคหบดีชาวจีน ซึ่งได้อาสาให้คนขับรถลีมูซีนประจำตัวเป็นผู้ขับรถรับส่งเธอระหว่างบ้านและโรงเรียน ต่อมาคนขับรถได้พาเธอไปส่งที่ห้องเช่าซอมซ่อของชายหนุ่ม เพื่อร่วมรักกันทุกวัน ความสัมพันธ์ของทั้งคู่จบลงเมื่อชายหนุ่มต้องขอยุติความสัมพันธ์ เพื่อไปแต่งงานแบบคลุมถุงชนกับหญิงสาวที่บิดาเป็นผู้เลือกให้ เด็กหญิงและครอบครัวเดินทางกลับฝรั่งเศส และไม่ได้พบกับชายหนุ่มอีกเลย
เมื่อนวนิยายได้รับการดัดแปลงเป็นภาพยนตร์ ดูราสให้สัมภาษณ์ว่าเรื่องราวในนวนิยายมาจากเรื่องจริงในชีวิตของเธอ แต่ไม่ยอมเปิดเผยชื่อชายหนุ่มคนรักคนนั้น เธอกล่าวเพียงว่า เขาอพยพไปอยู่สหรัฐอเมริกาหลังเกิดสงครามกลางเมืองจีน และได้เสียชีวิตแล้ว
เอมมานูแอล
เอมมานูแอล () เป็นนวนิยายอีโรติกโดยเอมมานูแอล อาร์ซอง ตีพิมพ์ครั้งแรกเป็นภาษาฝรั่งเศสในปี ค.ศ. 1959 โดยไม่ระบุชื่อผู้เขียน และแปลเป็นภาษาอังกฤษในปี ค.ศ. 1971 กล่าวถึงประสบการณ์ทางเพศของผู้เขียนที่เป็นหญิงสาว เป็นภรรยาของวิศวกรชาวฝรั่งเศส ที่ทำงานอยู่ในกรุงเทพ นวนิยายได้รับความนิยม และนำไปสร้างเป็นภาพยนตร์หลายภาค และมีนวนิยายภาคต่อ "เอมมานูแอล 2" ตีพิมพ์ในปี ค.ศ. 1976
เนื้อเรื่องกล่าวถึง เอมมานูแอล หญิงสาววัย 19 ปี กับจินตนาการทางเพศว่าได้ร่วมรักกับชายแปลกหน้า, กับสามี, กับเพื่อนสามี ในสถานที่ต่างๆ ในกรุงเทพ
นวนิยายเรื่องนี้อ้างว่าเป็นอัตชีวประวัติที่เขียนโดย มารยาท กระแสสินธุ์ หรือ มารยาท โรเลต์-แอนเดรียน แต่บางแหล่งกล่าวว่าที่จริงแล้ว หลุยส์-ฌาคส์ โรเลต์-แอนเดรียน สามีของเธอเป็นผู้เขียน หรือทั้งคู่อาจร่วมกันเขียนก็ได้
ระย่อมพินเก้
ระย่อมพินเก้ เป็นพืชในวงศ์ Apocynaceae เป็นไม้พุ่มใบเรียงเป็นวง จำนวนวงไม่เท่ากัน ดอกเกิดในซอกใบ เกิดที่ยอดมีสีขาวแกมเขียวขนาดเล็ก ผลแบบเมล็ดเดียวแข็ง สุกแล้วเป็นสีดำ พบในอเมริกากลาง อเมริกาใต้ หมู่เกาะเวสต์อินดีส ในบริเวณทุงหญ้าสะวันนา
กลี
กลี () เป็นพืชในวงศ์ Araceae มีชื่อว่า "ปูรากา" ในหมู่เกาะคุก "บาไบ" ในคิริบาส "ปูลาอา" ในซามัว "เวียกัน" ในฟีจี "ปูลากา" ในตูวาลู และ "นาเวีย" ในวานูอาตู เป็นไม้ล้มลุกโตเร็ว ต้นเดี่ยวหรือเป็นกอ เหง้าสั้นเรียวเล็กจนเป็นหัวทรงกระบอกขนาดใหญ่ แผ่นใบลักษณะคล้ายหัวลูกศร ก้านใบกลมมีหนาม ยกเว้นบางพันธุ์ที่ไม่มีหนาม ดอกช่อ กาบหุ้มช่อดอกหนา สีขาว เขียวเหลือง หรือม่วง ผลมีเนื้อ สีส้มแกมแดง ไม่มีก้านผล เมล็ดมีลักษณะโค้ง
การกระจายพันธุ์พบตั้งแต่มาเลเซียไปจนถึงมหาสมุทรแปซิฟิกตอนใต้ เป็นไม้หายากในเกาะสุมาตราและชวา กลีสะสมแป้งในหัวใต้ดิน นำมารับประทานได้ โดยการต้ม นึ่ง อบหรือขูดให้ละเอียด ใบอ่อนใช้เป็นผัก ใบใช่ห่ออาหาร เปลือกชั้นนอกของก้านใบลอกออกมาเป็นเส้นใยละเอียด ใช้สานเสื่อ ในฟิลิปปินส์ใช้น้ำต้มช่อดอกเป็นยาขับประจำเดือน ใช้เป็นไม้ประดับได้ ในบางพื้นที่ของฟิลิปปินส์ใช้หัวเป็นอาหารที่สำคัญ และเป็นอาหารสำรองในหมู่เกาะไมโครนีเซีย หัวเก็บเกี่ยวได้เมื่ออายุ 3-6 ปี สูงสุด 10 ปี ถ้าแกเกินไปเนื้อหัวจะแข็งเป็นไม้ มีเส้นใยมากเกินไป สายพันธุ์โตเร็วจะแย่กว่าพันธุ์ที่โตช้า หัวแก่เมื่อเริ่มออกดอก
กะตังใบ
กะตังใบ () อยู่ในวงศ์ Vitaceae กระจายพันธุ์ในเขตอินโดมลายู, อินโดจีน, ออสเตรเลีย และหมู่เกาะในมหาสมุทรแปซิฟิก และในเทือกเขาฆาตตะวันตกในอินเดีย เป็นไม้พุ่ม ลำต้นมีขนปกคลุม ดอกออกเป็นช่อตั้ง ออกดอกตามซอกใบ ผลกลมแป้น เนื้อนุ่ม เมื่ออ่อนสีเขียว แก่จัดเป็นสีแดงเข้มถึงม่วงดำ
1. รากใช้ต้มน้ำดื่มแก้ปวดท้อง ท้องเสีย ขับเหงื่อ แก้ไข้
2. ทางจังหวัดอุบลราชธานีใช้รากฝนกับเหล้าแก้ไฟไหม น้ำร้อนลวก
3. ผลรับประทานได้ ชาวเมี่ยนใช้ผลสุกเป็นเหยื่อตกปลา
4. ชาวกะเหรี่ยงแดงนำใบมาต้มให้หมูกิน รากต้มน้ำดื่มแก้อาการท้องร่วง
ก็อตซิลล่า ถล่ม เดสทรอยย่า ศึกอวสานก็อตซิลล่า
ก็อตซิลล่า ถล่ม เดสทรอยย่า ศึกอวสานก็อตซิลล่า ( ,) เป็นภาพยนตร์แนววิทยาศาสตร์ไคจูในปี ค.ศ. 1995 ผู้อำนวยการสร้างโดย Tomoyuki Tanaka และ Shogo Tomiyama กำกับโดย Takao Okawara เป็นภาพยตร์เรื่องที่ 22 ของก็อตซิลลาซีรีส์ ซึ่งต่อจากภาคก็อดซิลลา ปะทะ สายพันธุ์ก็อดซิลลาต่างดาว และเป็นภาคสุดท้ายในยุคเฮย์เซย์ โดยออกฉายทางโรงภาพยนตร์ทั่วญี่ปุ่นในวันที่ 10 ธันวาคม ค.ศ. 1995 (พ.ศ. 2538) ผลิตโดยบริษัท โตโฮ
ภาพยนตร์เรื่องนี้ถูกวางจำหน่ายในหนังแผ่น ในสหรัฐอเมริกาในปี ค.ศ. 1999 โดย Columbia TriStar Home Video
ในปี ค.ศ. 1996 หลังจากการตายของสเปชก็อดซิลลา Miki Saegusa ได้เดินทางไปพบเกาะที่กำเนิดในการตรวจสอบก็อตซิลล่า และลูกชาย แต่เธอก็พบว่าทั้งเกาะถูกทำลายไป ในฮ่องกง ก็อตซิลล่าปรากฏตัว ปกคลุมไปด้วยเรืองแสงมีผื่นขึ้นเหมือนลาวา อาละวาดก่อให้เกิดความเสียหายที่สำคัญและฆ่าพลเรือนหลายพันคน กลุ่มของผู้แทนจากกองกำลังป้องกันตนเองญี่ปุ่น ว่าจ้างนักศึกษาวิทยาลัย Kenichi Yamane หลานชายของ Dr. Kyohei Yamane เข้ามาทำงานที่ศูนย์ในความพยายามที่จะคลี่คลายความลึกลับของสภาวะของก็อตซิลล่า Yamane สงสัยว่า หัวใจของก็อตซิลล่า ทำหน้าที่เป็นเครื่องปฏิกรณ์นิวเคลียร์ ที่ผ่านการหลอมละลายนิวเคลียร์ เมื่อก็อตซิลล่ามีอุณหภูมิถึง 1,200 องศาเซลเซียส เขาจะระเบิดด้วยความเร็วเพิ่มมากขึ้นกว่าทุกอาวุธนิวเคลียร์ของโลก
การปรับใช้ต่อสู้ของยานพาหนะ JSDF ที่บินติดอาวุธด้วยอาวุธเย็นต่อต้านนิวเคลียร์ในการป้องกันครั้งนี้คือ Super X ในขณะที่นักวิทยาศาสตร์สร้างสูตรใหม่สำหรับการ Oxygen Destroyer ที่ถูกสร้างขึ้นโดย Dr. Serizawa ในปี ค.ศ. 1954
แดนซ์ยัวร์แฟตออฟ เต้น..เปลี่ยนชีวิต ซีซั่นที่ 2
แดนซ์ยัวร์แฟตออฟ เต้น..เปลี่ยนชีวิต ซีซั่นที่ 2 เป็นรายการประกวดความสามารถในเรื่องการเรียลลิตีโชว์เต้นของคนที่มีน้ำหนักมาก โดยจะมีการเปิดรับสมัครและคัดเลือก ในปีนี้มีการเปลี่ยนแปลงคือ ในสัปดาห์แรกมีจำนวน 20 คน จับคู่แบทเทิล ให้ได้ผู้ชนะ 10 คน และผู้แพ้คณะกรรมการจะคัดเลือกอีก 2คน เพื่อให้ 12 คนสุดท้ายมาแข่งขันกันในสัปดาห์ต่อไป ออกอากาศทุกวันเสาร์ เวลา 17.45 น. ทางสถานีวิทยุโทรทัศน์ไทยทีวีสีช่อง 3 โดยเริ่มออกอากาศวันแรกในวันที่ 8 มีนาคม พ.ศ. 2557 จนถึง 24 พฤษภาคม  พ.ศ. 2557ในสัปดาห์ที่ 1 (8 มีนาคม พ.ศ. 2557) เป็นการแข่งขัน "เพื่อหา 12 คนสุดท้าย" มีรายละเอียดดังนี้
ในสัปดาห์ที่ 2 (15 มีนาคม พ.ศ. 2557) เป็นการแข่งขันในหัวข้อ "อ้วนโรบิก" มีรายละเอียดดังนี้
ในสัปดาห์ที่ 3 (22 มีนาคม พ.ศ. 2557) เป็นการแข่งขันในหัวข้อ "อ้วน Love You" มีรายละเอียดดังนี้
ในสัปดาห์ที่ 4 (29 มีนาคม พ.ศ. 2557) เป็นการแข่งขันในหัวข้อ "บ้านนาอินเทรนด์" มีรายละเอียดดังนี้
ในสัปดาห์ที่ 5 (5 เมษายน พ.ศ. 2557) เป็นการแข่งขันในหัวข้อ "อ้วนโย่" มีรายละเอียดดังนี้
เรือนริษยา
เรือนริษยา เป็นละครโทรทัศน์ไทย แนวสืบสวนฆาตกรรม,โรแมนติกลึกลับ นำแสดงโดย ทฤษฎี สหวงษ์, พิจักขณา วงศารัตนศิลป์ และนักแสดงชั้นนำอีกมากมาย เริ่มออกอากาศตอนแรกวันที่ 26 พฤษภาคม พ.ศ. 2557–7 กรกฎาคม พ.ศ. 2557 ออกอากาศทุกวันจันทร์-อังคาร เวลา 20.15 - 22.45 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท ดวงมาลีมณีจันทร์ จำกัด โดยผู้จัด จันทร์จิรา จูแจ้ง,มณีรัตน์ กาญจนชัยภูมิ จากบทประพันธ์โดย Neananok บทโทรทัศน์โดย เบญจมาศ ดาลหิรัญรัตน์, ไผ่พญา โมนะ, มนชยา พานิชสาส์น กำกับการแสดงโดย สราวุธ วิเชียรสาร
รายชื่อผลงานของฟอซซี
ผลงานของฟอซซี วงดนตรีแนวเฮฟวี่เมทัล จาก Atlanta, Georgia ได้มีผลงาน 5 สตูดิโออั้ลบั้ม ,1 ไลฟ์อัลบั้ม, 16 ซิงเกิล และ 1 วิดีโออัลบั้ม รายชื่อนี้ไม่รวมถึงเนื้อหาโซโลที่ปล่อยออกมาโดยสมาชิกของฟอซซี
วงดนตรีก่อตั้งขึ้นในปี ค.ศ. 1999 โดย คริส เจอริโค (นักร้อง) และริช วอร์ด (กีตาร์)
(เลตมีบียัวร์) เท็ดดีแบร์
(เลตมีบียัวร์) เท็ดดีแบร์ () เป็นเพลงที่มีชื่อเสียงที่บันทึกเสียงโดย เอลวิส เพรสลีย์ ถูกแต่งโดย Kal Mann และBernie Lowe และจำหน่ายในปี ค.ศ. 1957 โดย เกลดิสมิวสิค รากไพเราะที่ชัดเจนของการแต่งนี้สามารถได้ยินเสียงในการบันทึกหลายต้นของ Boll Weevil เพลงบลูส์แบบดั้งเดิม
เพลงนี้ติดชาร์ตอันดับที่ 1 ของสหรัฐอเมริกาสำหรับ เอลวิส เพรสลีย์ ในช่วงฤดูร้อนปี ค.ศ. 1957 และติดอันดับที่ 1 ติดต่อกันเป็นเวลา 7 สัปดาห์ที่ "(Let Me Be Your) Teddy Bear" ยังติดอันดับที่ 1 ของ R&B Best Sellers List นอกจากนี้เพลงนี้ได้ติดอันดับที่ 1 บนชาร์ตชิงเกิลประเทศรายสัปดาห์